PATVIRTINTA

|  |
| --- |
|  Kretingos sporto mokyklos  |
|  direktoriaus 2017 m. rugsėjo 25 d.  |
|  įsakymu Nr. V1-88  |
|  |

**KRETINGOS SPORTO MOKYKLOS PASTATŲ TECHNINĖS PRIEŽIŪROS DARBININKO PAREIGYBĖS APRAŠYMAS**

**I. PASTATŲ TECHNINĖS PRIEŽIŪROS DARBININKO PAREIGYBĖ**

 1. Pastatų techninės priežiūros darbininko pareigybė priklauso nekvalifikuotų darbininkų grupei.

 2. Pareigybės lygis – D.

 3. Pareigybės paskirtis – reikalinga atlikti priskirtų objektų nesudėtingus einamuosius remontus.

 4. Pastatų techninės priežiūros darbininkas pavaldus mokyklos ūkio dalies vedėjui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Darbuotojas, einantis šias pareigas, turi atitikti šiuos specialius reikalavimus:

 5.1. išmanyti darbo priemonių ir įrankių rūšis, jų saugojimo tvarką;

 5.2. žinoti darbo priemonių paskirtį ir išmanyti jų naudojimo galimybes ir būdus;

 5.3. žinoti saugos ir sveikatos darbe bei priešgaisrinės saugos, higienos, vidaus darbo tvarkos taisyklių reikalavimus;

 5.4. būti pareigingam, mandagiam ir paslaugiam, gebėti bendrauti;

 5.5. turėti ne mažesnį kaip vidurinį išsilavinimą;

 5.6.vieną kartą metuose pasitikrinti sveikatą ir pristatyti medicininę knygelę;

 5.7. žinoti naudojimosi elektros įrankiais, įrengimais, saugios eksploatacijos reikalavimus.

**III. ŠIAS PAREIGAS EINANČIO DARBUOTOJO FUNKCIJOS**

 6. Šias pareigas einantis darbuotojas vykdo šias funkcijas:

 6.1. vieną kartą į pusmetį išvalyti šviestuvus;

 6.2. atlikti pastato išorės ir vidaus patalpų remonto darbus (glaistymo, dažymo ir kt.);

 6.3.šalinti ir esant reikalui remontuoti nesudėtingus vandentiekio, šildymo bei sanitarinių mazgų gedimus;

 6.4. prasidėjus šildymo sezonui mokyklos pastate nuorinti šildymo sistemą;

 6.5. užtikrinti švarą ir tvarką darbo vietoje;

 6.6. mokėti saugiai elgtis su elektriniais darbo įrankiais;

 6.7. žinoti krovinių gabenimo, pakrovimo iškrovimo ir sandėliavimo reikalavimus.

**IV. ATSAKOMYBĖ**

 7. Šias pareigas vykdantis darbuotojas atsako už:

 7.1. civilinės, priešgaisrinės, darbuotojų saugos ir sveikatos, elektrosaugos reikalavimų darbe laikymąsi;

 7.2. pavestų darbų atlikimo kokybę;

 7.3. patikėto darbo inventoriaus, įrengimų, instrumentų saugumą ir naudojimąsi pagal elektrosaugos, darbų ir gaisrinės saugos taisyklių nuorodas ir paskirtį;

 7.4. avarijas, nelaimingus atsitikimus, žalą, padarytus dėl jo kaltės;

 7.5. savo pareigų netinkamą vykdymą atsako mokyklos darbo tvarkos taisyklių ir Lietuvos respublikos įstatymų nustatyta tvarka.

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

Data\_\_\_\_\_\_\_\_\_\_\_\_\_\_\_